ראשית, קיימות שיטות סיסטמטיות של קידום אתרים אשר פועלות לפי האלגוריתם של גוגל ומנצלות את תכונותיו. דוגמה נפוצה ביותר של קידום תוך הישענות על האלגוריתם של גוגל, היא שימוש בקישורים חיצוניים אל אתר מסויים מתוך אתר אחר העוסק בתחום דומה. קישורים אלה יכולים להיות קישורים רגילים הממוקמים לרוב בתחתית המסך, אך תמיד ישנה עדיפות ברורה לקישורים שהם חלק מטקסט אשר מופיע באתר, או בשמם המקצועי "היפר קישורים" (Hyperlink). זה עובד בצורה מאוד פשוטה: בעל אתר מבצע עסקה עם בעל אתר אחר העוסק באותו התחום, וביחד הם עוזרים אחד לשני להשגת מטרה משותפת של קידום שני האתרים בתוצאות החיפוש.
כעת, כאשר ציינו חלק מן הצעדים הסיסטמטיים שיש לבצע למטרת קידום האתר, חשוב מאוד להבין כי עבודת הקידום אינה יכולה להישען רק על פעולות מסוג זה. אז נכון, חברות קידום חיצוניות עובדות מסביב לשעון על מנת למצוא כל הזמן דרכים חדשות ויצירתיות "לתחמן" את האלגוריתם של גוגל, אך ראוי לציין כי היצירתיות צריכה להימצא גם אצל בעלי האתרים עצמם. דהיינו, ישנן מספר פעולות בסיסיות שחייבות להיעשות אם רוצים למשוך גולשים חדשים אל אתר מסויים. מדובר בצעדים של פרסום נטו.
צעד מרכזי וחשוב, למשל, הוא שימוש נכון בשלל הרשתות החברתיות כגון פייסבוק וטוויטר. בוודאי שמתם לב לכך שבאתרים רבים ישנם כפתורי "שיתוף בפייסבוק" בתחתית כל מאמר, כתבה או אפילו תמונה, ויש סיבה טובה לכך: מדובר באתר בעל פופולריות עצומה שאליו נכנסים מיליוני גולשים בכל יום. אי ניצול של הפלטפורמה הזאת משמעה חוסר הבנה בסיסית של חוקי המשחק שנקרא אינטרנט בכלל, ושל קידום בגוגל בפרט.
בנוסף להוספת כפתורי שיתוף, רצוי מאוד לפתוח קבוצה בפייסבוק וחשבון בטוויטר לאתר שלכם. זהו צעד פשוט מאוד וחינמי, המסייע ביצירת באזז לאתר שלכם ומאפשר לגולשים לעקוב אחריכם, או לחילופין לעשות "לייק", ולשתף אחרים בכך. לגיטימי לטעון שאתר שאין לו קבוצה בפייסבוק הוא אתר שלא קיים.
חשוב לזכור שבכל פעם שאתם כותבים הודעה בפורום מסויים, גם אם אינו קשור לנושא האתר שלכם, וכוללים קישור בחתימה שלכם, משמעות הדבר היא שהאתר זוכה לחשיפה נוספת. על כל אדם שנתקל בקישור שלכם, לוחץ עליו ומביע התעניינות בתוכן האתר, יכולים להיות עוד כמה וכמה מכרים וחברים שישמעו ממנו על האתר. הרי ידוע שאחת משיטות השיווק המצליחות ביותר היא שיטת "פה לאוזן".